Grumman F6F Hellcat

**Grumman F6F Hellcat** („Pekelná mačka“) bolo americké palubné stíhacie lietadlo používané počas vojny v Tichomorí cez druhú svetovú vojnu.

## Vznik a vývoj
thumb|left|Prototyp XF6F-1, 1942

Prvý prototyp stroja s označením XF6F-1 vzlietol 26. júna 1942. Ukázalo sa, že výkon motora Wright R-2600 je nedostatočný, preto bol nahradený výkonnejším Pratt & Whitney R-2800. Ešte ten istý rok začala sériová výroba, ktorá prebiehala v masovom počte a v roku 1943 začali byť Hellcatmi vyzbrojované jednotky na amerických lietadlových lodiach. Stroje boli neustále vylepšované, bola tiež postavená verzia nočnej stíhačky s radarom či prieskumná verzia s fotografickým prístrojom. Niektoré lietadlá boli počas Kórejskej vojny prestavané na bezpilotné lietajúce bomby (F6F-5K). Celkovo bolo vyrobených 12 275 kusov.

## Bojové nasadenie
náhľad|vpravo|Alexander Vraciu v kokpite svojho F6F Hellcat, 20. jún 1944

Lietadlá Grumman F6F Hellcat spolu so strojmi F4U Corsair získali v leteckých súbojoch na mori dominantné postavenie. Hellcatom boli v Tichomorí priznané 3/4 všetkých zostrelov nepriateľských lietadiel (v rôznych prameňoch sa udáva buď 5155 alebo 5156 zostrelov japonských lietadiel). Hoci bol Hellcat dvakrát ťažší než japonské Zero, vyrovnával to silnou výzbrojou, robustnou konštrukciou, dobrou pasívnou ochranou pilota aj nádrží a konečne prepracovanou taktikou nasadenia. Vďaka Hellcatom sa vojenská situácia v Tichomorí obrátila. Američania ničili japonské stroje vo veľkom, celkový pomer strát bol 19,1:1 v prospech pilotov Hellcatov. Jedna z bitiek v Tichomorí dokonca dostala názov *Veľké strieľanie moriakov pri Mariánoch*. Vďaka dobrým skúsenostiam si 1100 strojov odobrala Veľká Británia. Po druhej svetovej vojne si lietadlá zakúpilo Francúzsko, ktoré ich použilo v bojoch nad Indočínou.

## Špecifikácie
### F6F-3 Hellcat
#### Technické údaje
[thumb|right|F6F-3 Hellcat stíhacej letky VF-1 [United States Navy|amerického vojenského námorníctva počas letu nad Kaliforniou, 1943]]
[thumb|right|Lietadlá F6F-3 Hellcat stíhacej letky VF-5 amerického vojenského námorníctva na lietadlovej lodi [USS Yorktown (CV-10)|USS ''Yorktown'', 31. august 1943]]
300px|right

* **Posádka:** 1
* **Dĺžka:** 10,236 m
* **Rozpätie:** 13,056 m
** **Rozpätie so sklopeným krídlom:** 4,928 m
* **Výška:** 3,988 m
* **Nosná plocha:** 31,03&nbsp;m2 
* **Hmotnosť prázdneho lietadla:** 4 128 kg
* **Vzletová hmotnosť:** 5 643 kg (bez podvesov)
* **Maximálna vzletová hmotnosť:** 7 025 kg
* **Pohonná jednotka:** 1 × vzduchom chladený dvojhviezdicový osemvalec Pratt & Whitney R-2800-10 Double Wasp s výkonom 1 491 kW (2 000 hp),od januára 1944 bol montovaný dvojhviezdicový osemnásťvalec (2x9 valcov) Pratt & Whitney R-2800-10W Double Wasp so vstrekovaním vody a metanolu do valcov, a s výkonom 1 640 kW (2 200 hp)

#### Výkony
* **Maximálna rýchlosť (bez podvesov):** 624 km/h (vo výške 7620 m), 502 km/h (pri hladine mora)
* **Cestovná rýchlosť:** 257 km/h
* **Dostup:** 11 705 m
* **Čas vystúpania do určitej výšky:** 1 minúta do výšky 1067 m, 7 minút do výšky 6096 m
* **Dolet:** 1 755 km (s palivom len vo vnútorných nádržiach, celkovo 946 litrov) alebo až 2 560 km (s prídavnými palivovými nádržami)

#### Výzbroj
* 6× guľomet M2 Browning kalibru 12,7 mm so zásobou munície 400 nábojov na zbraň 
* + bomby, rakety alebo prídavné nádrže do hmotnosti 454 kg

### F6F-5 Hellcat
#### Technické údaje
[thumb|right|F6F-5 Hellcat stíhacej letky VF-12 amerického vojenského námorníctva na lietadlovej lodi [USS Randolph (CV-15)|USS ''Randolph'', marec 1945]]

* **Posádka:** 1
* **Dĺžka:** 10,236 m
* **Rozpätie:** 13,056 m
** **Rozpätie so sklopeným krídlom:** 4,928 m
* **Výška:** 3,988 m
* **Nosná plocha:** 31,03&nbsp;m2 
* **Hmotnosť prázdneho lietadla:** 4 189 kg
* **Vzletová hmotnosť:** 5 714 kg
* **Maximálna vzletová hmotnosť:** 6 990 kg
* **Pohonná jednotka:** 1 × vzduchom chladený dvojhviezdicový osemnásťvalec Pratt & Whitney R-2800-10W Double Wasp so vstrekovaním vody a metanolu do valcov, a s výkonom 1 640 kW (2 200 hp)

#### Výkony
* **Maximálna rýchlosť:** 611 km/h
* **Pádová rýchlosť:** 135 km/h
* **Bojový dolet:** 1 520 km
* **Preletový dolet:** 2 460 km
* **Dostup:** 11 370 m
* **Stúpavosť:** 17,8 m/s
* **Plošné zaťaženie:** 184 kg/&nbsp;m2 
* **Pomer výkon/hmotnosť:** 260 W/kg
* **Čas vystúpania do určitej výšky:** 7,7 minút do výšky 6100 m
* **Potrebná dĺžka dráhy pre vzlet:** 244 m

#### Výzbroj
* *buď* 6× guľomet M2 Browning kalibru 12,7 mm so zásobou munície 400 nábojov na zbraň (väčšina lietadiel F6F-5)
* *alebo* 2× kanón kalibru 20 mm so zásobou munície 225 nábojov na zbraň
* *a* 4× guľomet Browning kalibru 12,7 mm so zásobou munície 400 nábojov na zbraň (iba lietadlá F6F-5N)
* + bomby, rakety alebo prídavné nádrže do hmotnosti 454 kg

## Zdroje
* *Grumman F6F Hellcat – Pilot’s Flight Operating Instructions*.
* Charles A. Mendenhall, *Gallant Grummans in World War II*, ISBN 0-87938-177-9.
* A. Jarski, W. Pajdosz, *F6F Hellcat*, Monografie Lotnicze, ISBN 83-86208-05-8.
* Časopis *Letectví & Kosmonautika*.
* VÁLKA, Zbyněk. Stíhací letadla 1939-45/USA-Japonsko. Olomouc: Votobia, 1996. 88 s. ISBN 80-7198-091-9.
* SCHMID, Jaroslav, *Letadla 1939-45 Stíhací a bombardovací letadla USA*, nakl. Fraus Plzeň, 1992 (2. vyd.) ISBN 80-85784-01-7.

## Iné projekty

Kategória:Stíhacie lietadlá USA
Kategória:Palubné lietadlá USA
Kategória:Lietadlá druhej svetovej vojny
Kategória:Lietadlá Grumman